钦定古今图书集成/理学汇编/学行典/第244卷 > 陈九鹤
## 钦定古今图书集成/理学汇编/学行典/第244卷 > 陈九鹤

按《宝庆府志》：“陈九鹤，字鸣皋，邵阳人。万历己酉乡举，
连上春官不第。闭门读书，醇谨介朴。父母继丧，孺慕
终身。事兄最恭，视兄弟子如己子。家故不丰，皆计口
授食，遣嫁侄女独如礼。壬午岁大歉，鬻产市米，糜粥
数处，人赖全活。与人交，诚信不欺，即有犯者亦不之
校。为孝廉四十年，恂恂如长者。后令嘉禾，邑小而残”，
抚绥噢育，民赖保聚。未几，告归，析产半给诸侄。寻卒。